གོང་དུ་བཤད་པའི་གཟི་ཡིག་དང་པོ་ནི།དེང་སང་སྐུ་འབུམ་དགོན་པ་དང་།ལྷ་ས།བལ་པོ་བཅས་སུ་ཤིང་པར་དང་།ལྕགས་པར་དུ་བཏབ་ཡོད་པ་དེ་ལ་ཟེར་ཞིང་།དེ་ནི་༼དུང་དཀར་ཚིག་མཛོད༽་དུ་བཤད་པའི་གཟི་ཡིག་གི་གོ་དོན་དང་གཅིག་ཡིན་པར་མངོན་ཏེ།༼དུང་དཀར་ཚིག་མཛོད༽་དུ།གཟི་ཡིག་བྱ་བ་ནི།གནའ་རབས་ཞང་ཞུང་ཁུལ་དུ་སྟག་གཟིག་སྤུངས་ཡིག་དར་བའི་དུས་སུ་བྱུང་བའི་བོད་ཡིག་ཅིག་ཡིན་པར་མཁས་དབང་འགས་གསུངས།ཞེས་གསལ་ཞིང་།དུང་དཀར་རིན་པོ་ཆེའི་དགོངས་དོན་ལྟར་ན།གཟི་ཡིག་ནི།སྟག་གཟིག་སྤུངས་ཡིག་དར་བའི་དུས་སུ་ཞང་ཞུང་ཡུལ་དུ་དར་བའི་བོད་ཡིག་ཅིག་ཡིན་པར་གསུངས་ཡོད།ཡིད་ཕངས་པ་ཞིག་ལ་ཁོང་གིས་མཁས་པ་སུ་དང་དཔེ་ཆ་གང་ནས་དེ་ལྟར་གསུངས་ཡོད་པའི་ཁུངས་ལུང་བཤད་མེད།